GiliGold/VAD_KnessetCorpus huggingface dataset:
רונית תירוש: מראש אתה חורץ את דינם.
רונית תירוש: אני לא אומרת שלעולי אתיופיה לא עשו עוול מול עליות אחרות, אתה זה ישר מכוון למשהו מאוד מסוים.
רונית תירוש: ועדת משנה נראית יותר שומעת.
עו"ד ארבל אסטרחן: אני רוצה להזכיר, לאור דעות שונות שנשמעו פה, שהוועדה צריכה להכין הצעה להקים ועדת חקירה, לאור העובדה שהנושא עבר מהמליאה.
עו"ד ארבל אסטרחן: אבל אם אין רוב, הוועדה יכולה גם להציע לכנסת להסיר את זה מסדר-היום, ובנוסף חברי הכנסת יכולים להגיש הסתייגויות, לרבות הסתייגות ששוללת את הקמת ועדת החקירה.
רונית תירוש: אני לא אעשה את זה לחבר שלי.
גדעון סער: בנושא הדיון הוא על עבודת הוועדה בפגרות, אני רואה בעייתיות בעניין החופשה של השבועיים.
דוד טל: אני לא בטוח שאעשה רביזיה.
שלמה מולה: אדוני היושב-ראש, חברי הכנסת, חברת הכנסת תירוש, מי שמכיר אותי יודע שאני לא אדם שלפן, לא שלפתי את זה מהמותן.
שלמה מולה: אבל כמי שיודע מה קורה ב-30 השנים האחרונות עם העלייה מאתיופיה בנושא הזה, בנושאים שהם לאו דווקא הלכתיים, בנושאים יומיומיים – יש קיפוח מתמיד בכל הנושאים המפורטים.
שלמה מולה: אפילו הוראות של הרב הראשי, הרב עמאר, בנושא נישואים לא מקוימות.
מנחם בן-ששון: יש מסורת בענייני גיור למשל.
שלמה מולה: לא ייתכן שבכל המדינה הזאת יהיה רשם נישואים אחד רק בתל-אביב, ויש קבורה נפרדת ליוצאי אתיופיה.
שלמה מולה: יש קייסים, שהם מנהיגים רוחניים, שמקבלים משכורת, ואף אחד לא יודע איפה המשרד שלהם, מה הם עושים, כמה הם מקבלים, מה סמכותם וכן הלאה.
שלמה מולה: חבר הכנסת שרוני ביטא את זה יפה מאוד.
שלמה מולה: אני חושב שאנחנו ככנסת חייבים לבדוק את העניין.
שלמה מולה: אני יכול להבין את הקונוטציות של חקירה וכדומה, אבל אנחנו עוסקים בדיני נפשות, באדם עצמו, שהוא צריך להיות אזרח ולקבל שירות כמו כל אזרח.
אלכס מילר: אני חושב שעצם הקמת ועדת חקירה לצורך הדברים שחבר הכנסת מולה רוצה לבחון אותם – זאת טעות להקים ועדות חקירה שיעסקו בנושא הכללי של העלייה.
אלכס מילר: צריך להקים אותן ועדות ולבחון כל עלייה בנפרד.
אלכס מילר: אנחנו רק מבקשים, אדוני היושב ראש, שבמקום חבר הכנסת נודלמן ייכנס חבר הכנסת רותם.
שלמה מולה: זה מקובל.
נסים זאב: כשיש סדקים בבניין, לא מחליטים קודם כל להביא טרקטור ולהוריד את הבניין ולהקים את היסודות מחדש.
נסים זאב: צריכים לראות ממה נובעים הסדקים.
נסים זאב: מה שעושה פה חבר הכנסת הנכבד מולה זה זילות בוועדת חקירה.
נסים זאב: אתה יודע כמה בעיות יש במדינת ישראל, שלפי המונחים האלה צריכים להקים להן ועדות חקירה?
נסים זאב: אין-סוף.
נסים זאב: אנחנו נשב ונקים ועדה על ועדה.
נסים זאב: וגם אם לא נגיע למסקנות, נקים ועדת חקירה על אותה ועדה שלא הגיעה למסקנה.
נסים זאב: יש פה ריח של הסתה מעצם הטקסט הזה שכתוב כאן כנגד הממסד הדתי.
נסים זאב: איפה ועדת החקירה על כך שאתיופים המתינו כל כך הרבה שנים, ודווקא הנציגים הדתיים הם שזעקו את הזעקה של אותם אתיופים שיעלו?
נסים זאב: הם עשו זאת בהצעות לסדר, בהצעות חוק, בכל מיני דרכים.
משה שרוני: מתי זעקו?
נסים זאב: כש"גיל" עוד לא היו בשלטון.
משה שרוני: הייתי בארץ.
נסים זאב: אז לא שמעת.
נסים זאב: אני אוציא לך פרוטוקולים.
מוחמד ברכה: לא זעקתם חזק כדי ששרוני ישמע.
נסים זאב: שרוני לא שמע, כי הוא לא היה.
משה שרוני: לא זעקו ולא עשו שום דבר.
נסים זאב: לכן, אדוני היושב-ראש, אני חושב שלא נכון להקים ועדת חקירה.
נסים זאב: קודם כל צריך לשבת עם הרבנים הראשיים, לבדוק דבר אחר דבר.
משה שרוני: אותם צריכים לחקור.
נסים זאב: גם אותך צריכים לחקור.
משה שרוני: נכון, גם אותי.
נסים זאב: כששמעתי ברדיו שרוצים לחקור אותך, לבי נמוג.
נסים זאב: אמרתי שאני לא מאמין לאף מילה שנאמרה שם.
נסים זאב: אני מבקש הצבעה להסיר את זה מסדר-היום.
דוד טל: תהיה הצבעה להסיר או לאמץ.
משה גפני: אדוני היושב-ראש, חבר הכנסת מולה, אני חושב שראוי לעשות ועדת חקירה פרלמנטרית, אני לא חושב שראוי לנסח את זה באופן הזה.
משה גפני: אני מסכים עם חלק מהחברים שדיברו כאן קודם.
משה גפני: הנושא של ועדת חקירה פרלמנטרית, כאשר ממקדים את הכול בנושא הדתי – גם עובדתית זה לא נכון.
שלמה מולה: עובדתית זה נכון מאוד, האמן לי.
משה גפני: אני גם חי במדינה.
משה גפני: השתתפתי בדיון שהיה בוועדה לביקורת המדינה על מה שקרה באור-יהודה.
משה גפני: שם זה לא קשור לממסד הדתי.
משה גפני: שמים את העולים מאתיופיה, גם מבחינת המגורים וגם מבחינת החלוקה של בתי-הספר הלא-דתיים.
משה גפני: היה דיון ארוך ונוקב עם ראש העיר הקודם של אור-יהודה, שאין לזה קשר לממסד הדתי, ואתה בוודאי יודע איך המגורים.
משה גפני: האם יש למשל עולה מאתיופיה שגר בכפר שמריהו?
משה גפני: האם יש מציאות כזאת במדינה השוויונית הזאת?
משה גפני: הממסד הדתי הוא הבעיה של עולי אתיופיה?
משה שרוני: הוא הבעיה הכללית במדינת ישראל.
משה גפני: בעניין המציאות של עולי אתיופיה ראוי לעשות ועדת חקירה פרלמנטרית.
משה גפני: אם ימקדו את זה בממסד הדתי, אני יכול להגיד לחבר הכנסת מולה מה יקרה עם הוועדה הזאת.
משה גפני: עולי אתיופיה לא ירוויחו שום דבר, מכיוון שבאופן אוטומטי כל הנציגות הדתית תהיה נגד, כל מי שיהיה בעד יהיו אנטי דתיים, כי אתה ממקד את זה לא נכון, והמסורתיים יעמדו מהצד.
משה גפני: העולים מאתיופיה לא ירוויחו מזה שום דבר, זה יהיה כלי ניגוח או מאבק בין הנציגות הדתית בכנסת לבין הנציגות האנטי-דתית, הנציגות המסורתית תעמוד באמצע.
משה גפני: אם היית ממקד את זה בכל הבעיה, הייתי תומך.
דוד טל: חבר הכנסת מולה, יש כרגע שתי אפשרויות.
דוד טל: יש אפשרות אחת שהיות שממילא אנחנו יוצאים לפגרה והוועדה לא תתחיל עכשיו, תיקח בחשבון את מה שנאמר פה ואולי תרחיב את זה ולא תמקד את זה רק בנושא הדתי, ונאשר את זה בהזדמנות הראשונה.
דוד טל: יש אפשרות שנייה שנצביע על זה עכשיו.
שלמה מולה: אדוני היושב-ראש, אני מבקש שנצביע עכשיו.
דוד טל: עם השינוי של חבר הכנסת רותם במקום נודלמן.
דוד טל: מי בעד לאשר את הקמת ועדת חקירה פרלמנטרית לנושא אתיופיה?
דוד טל: ה צ ב ע ה בעד – 7 נגד – 2 נמנעים – 1 תודה רבה.
דוד טל: אשר על כן, אנחנו מאשרים את הקמת ועדת החקירה הפרלמנטרית, עם התיקון שאמרתי, שחבר הכנסת דוד רותם יחליף את חבר הכנסת מיכאל נודלמן.
משה גפני: אני מבקש הסתייגות לנוסח.
עו"ד ארבל אסטרחן: להסיר או לנוסח מסוים?
משה גפני: בעניין הסרה הוועדה החליטה.
משה גפני: לנושא הזה של עולי אתיופיה אני מבקש שהנוסח יהיה כזה שהוא דן על מכלול הנושאים, גם על הנושא של הדיור וכדומה.
דוד טל: אני מציע שתבוא בדברים עם חבר הכנסת מולה, יכול להיות שגם הוא יכול להסכים לזה.
מוחמד ברכה: הכנסת תצביע.
אורי אריאל: אני מבקש הסתייגות גם על השם וגם על התפקיד.
אורי אריאל: בקשת יו"ר ועדת החינוך, התרבות והספורט להקדמת הדיון בהצעת חוק לאיסור אלימות בספורט, בתשס"ח-2008, לפני הקריאה השנייה והקריאה השלישית
דוד טל: יש לי בקשה לפטור מחובת הנחה, ומצאתי לנכון להביא אותה בדחיפות הבוקר.
דוד טל: מדובר בהצעת חוק לאיסור אלימות בספורט.
דוד טל: הבקשה היתה של חבר הכנסת מלכיאור.
רונית תירוש: הצעת החוק למניעת אלימות בספורט היא נושא שנידון פעמים רבות בוועדת חינוך.
רונית תירוש: זה חוק מאוד מסורבל, נוגע להיבטים נוספים, ולקח הרבה זמן עד שהגענו לקריאה שנייה ולקריאה שלישית.
רונית תירוש: על-פי תקנון הכנסת זה צריך להיות מונח 24 שעות.
רונית תירוש: הנסחית עבדה עד שעות הלילה המאוחרות, ולא עברו 24 שעות.
רונית תירוש: לכן אני מחויבת מבחינה טכנית לבקש פטור מחובת הנחה.
נסים זאב: יש הסתייגויות בעניין הזה?
דוד טל: ה צ ב ע ה בעד – רוב נגד – אין נמנעים – אין הבקשה לפטור מחובת הנחה אושרה.
נסים זאב: אני מבקש רביזיה בעניין שלי.
דוד טל: בעניין שלך תהיה רביזיה.
דוד טל: קביעת ועדה משותפת לדיון בהצעת חוק שירות נתוני אשראי, התשס"ב-2002
דוד טל: יושב-ראש ועדת הכלכלה פנה אלי קביעת ועדה משותפת לדיון בהצעת חוק שירות נתוני אשראי.
דוד טל: יש ועדה משותפת לצורך העניין הזה.
דוד טל: זה היה כל הזמן.
דוד טל: אני מוכרח לומר למען הגילוי הנאות, הייתי פעם יו"ר ועדת המשנה.
דוד טל: היה נדמה לי שאני יו"ר ועדת משנה של הכלכלה, אבל אמרו לי אז שזה היה חוקה וכלכלה, והגיעו רק חברי כנסת מוועדת הכלכלה.
מנחם בן-ששון: הפעם יגיעו גם חברי ועדת החוקה.
דוד טל: אני בטוח.
דוד טל: אלה השמות של חברי הוועדה.
דוד טל: מטעם ועדת החוקה: קולט אביטל, משה גפני, גדעון סער, יצחק לוי ודוד רותם.
דוד טל: מטעם ועדת הכלכלה: גלעד ארדן, שיהיה היו"ר, משה כחלון, חנא סוויד, יואל חסון ויצחק וקנין.
רוברט אילטוב: אבל חבר הכנסת ארדן לא יהיה יו"ר ועדת כלכלה.
דוד טל: הוא לא חייב להיות יושב-ראש ועדת הכלכלה.
דוד טל: מי בעד ההרכב שקראתי?
דוד טל: אני מאשר את הנושא הזה.
דוד טל: רביזיה בנושא בקשת יו"ר הוועדה המיוחדת למאבק בנגע הסמים להעברת הצעת חוק הגבלת משקאות משכרים, בתשס"ח-2007, מוועדת הכלכלה לדיון בוועדה למאבק בנגע הסמים
דוד טל: חבר הכנסת זאב, אני מציע שלא תקיים רביזיה, אלא תבוא עם חברת הכנסת לנדבר בדברים, ותחליטו באיזו ועדה יידונו שתי הצעות החוק.
מוחמד ברכה: אני מציע שהוועדה תקבל את הרביזיה אבל לא תצביע על התוכן, אלא להשאיר את זה פתוח עד שתהיה הידברות.
דוד טל: מי בעד הרביזיה של ההצעה שביקש ממני חבר הכנסת זאב, להעביר את הצעת החוק שלו לוועדה למאבק בסמים ובאלכוהול במקום לוועדת הכלכלה?
דוד טל: אנחנו לא העברנו את זה, משום שאמרנו שיש הצעת חוק זהה בוועדת הכלכלה.
דוד טל: לכן אנחנו רוצים לא להצביע כרגע על הרביזיה, מפני שאמרנו שאו ששתי ההצעות יהיו בוועדת הכלכלה או ששתיהן יהיו בוועדה למאבק בסמים ובאלכוהול.
דוד טל: ה צ ב ע ה בעד – רוב נגד – אין נמנעים – אין הרביזיה התקבלה.
דוד טל: אני מודה לחבר הכנסת ברכה על ההצעה.
דוד טל: יש לנו פה החוברת שהכינה מנהלת הוועדה עם מזכירת הוועדה.
דוד טל: כל הזמן אני מודה למנהלת הוועדה על העבודה הטובה, אבל הפעם נועה השקיעה בעבודה קשה.
דוד טל: אלה הן החלטות ועדת הכנסת בענייני נוהל, בענייני חקיקה ותיקון תקנון הכנסת.
דוד טל: בלי העזרה שלהן והעזרה של היועצת המשפטית הנהדרת, המסורה, האמינה והחרוצה, והעוזר שלה, לא הייתי מסתדר בוועדה הזאת.
דוד טל: אני מודה באופן אישי לכל חברי הוועדה, שכל אחד תרם את חלקו.
דוד טל: אני רוצה להודות תודה מיוחדת למזכיר הכנסת, שהוא אחיעזר ואחיסמך.
דוד טל: אני ממש נהנה לעבוד אתו, עם צורת החשיבה שלו ודרך הניהול שלו.
דוד טל: מוריי ורבותיי אני רוצה לומר שהיה לי רצון טוב – יותר מרצון טוב - בגלל בקשתה של עמיתתי, חברת הכנסת זהבה גלאון, להעלות את נושא הרשויות המקומיות (ביטול איחוד המועצות המקומיות דלית אל כרמל ועוספיה).
דוד טל: העלינו את זה על סדר היום, אבל דא עקא שיש איזושהי בעיה, ואני מבקש מהיועצת המשפטית להציג אותה.
ארבל אסטרחן: זה לא היה ברור מהמכתב שהוגש לוועדה, אבל מדובר בהצעות חוק שלא עברו קריאה ראשונה.
ארבל אסטרחן: מדובר בהצעות חוק תקציביות, שצריכות רוב של לפחות 50 חברי כנסת בקריאה הראשונה.
ארבל אסטרחן: לכן, לא ניתן לדון בפטור לפני הקריאה השניה והשלישית.
דוד טל: אבל נוכל לעשות את זה מחר, נכון?
ארבל אסטרחן: אחרי שהן יעברו קריאה ראשונה.
דוד טל: היום נעלה את זה לקריאה ראשונה.
דוד טל: לאחר ההצבעה אני מוכן לקיים ועדה משותפת.
דוד טל: אני מצהיר פה כוונות טובות – אני מוכן, בשביל חברי הכנסת זהבה גלאון ושכיב שנאן, לעשות משהו מיוחד.
דוד טל: אבקש רשות מיושבת ראש הכנסת שתאפשר לי לפתוח כאן דיון, בזמן דיוני המליאה.
דוד טל: אם היא תאפשר לי נעביר את זה כאן.
שכיב מוראד שנאן: אדוני היושב ראש, אני מעריך מאוד את הכוונות הטובות שיש לך ואני סומך עליך בעיניים עצומות.
שכיב מוראד שנאן: אבל העניין הוא שעומדות לרשותנו 28 שעות, מהיום ועד מחר בערב, שאז העניין ייסגר.
שכיב מוראד שנאן: אם, חלילה וחס, לא נצליח להעביר את הצעת החוק בקריאה ראשונה ונעביר את הוראת השעה המיוחדת בקריאה שניה ושלישית, אנחנו הולכים לייצר מצב של אבסורד שלא היה כדוגמתו מאז קום המדינה עד היום; בפתיחת מושב החורף נעביר בקריאה שניה ושלישית את הצעת החוק, ואז יהיו אנשים שיתמודדו על ראשות שלוש ערים במדינת ישראל, ועשרה ימים לפני מועד הבחירות ימצאו את עצמם בסיטואציה שאין להם בחירות.
שכיב מוראד שנאן: אנחנו מכניסים את המדינה למבוך לא נעים ולא מכובד.
שכיב מוראד שנאן: על כן, צריך ללכת לפנים משורת הדין.
דוד טל: בצד העובדתי אתה צודק.
דוד טל: הלכתי לפנים משורת הדין, עכשיו מישהו אחר צריך ללכת לפנים משורת הדין.
דוד טל: את הצעדים הראשונים אני עשיתי.
דוד טל: אם הייתם לוחצים על אופיר פינס כפי שלחצתם עליי זה היה נגמר לפני שבוע.
שלמה מולה: או כמו שלחצתם על שלמה מולה.
שכיב מוראד שנאן: ידידי, חבר הכנסת שלמה מולה - אני מאוד מעריך את זה שסבלת מלחץ מסיבי וקשה.
שכיב מוראד שנאן: אבל המצב שאנחנו נמצאים בו כרגע זה לבכות על חלב שנשפך.
דוד טל: עובדתית אתה צודק.
דוד טל: אני מבין את הבעיה הזאת, אבל אין לי מה לעשות בנושא הזה כרגע.
דוד טל: אם אני צריך להשלים את הצעדים שלי – אשלים.
שכיב מוראד שנאן: אבל אי-אפשר לקבל פה החלטה מסויגת?
שכיב מוראד שנאן: לשאול את היועצת המשפטית - - -
דוד טל: אי-אפשר, בדקתי את זה.
שכיב מוראד שנאן: שההחלטה שתתקבל פה תהיה כפופה לזה שהכנסת תאשר מחר את הצעת החוק - - -
דוד טל: אי-אפשר.
ארבל אסטרחן: זה תקדים מאוד בעייתי, גם אין לנו נוסח לקריאה שניה ושלישית.
שכיב מוראד שנאן: זה תקדים מאוד בעייתי למצב מאוד בעייתי.
דוד טל: רבותי, חבל על הוויכוחים.
דוד טל: אני רוצה לעבור לנושא הבא.
נסים זאב: רק משפט אחד.
נסים זאב: אני זוכר שיש תקדים, שקריאה שניה ושלישית - - -
דוד טל: היום לא יהיה תקדים.
נסים זאב: תן לי לומר משפט אחד.
נסים זאב: אני זוכר שזה כן עבר בפגרה, זה יכול לעבור קריאה ראשונה עד מחר, וקריאה שניה ושלישית גם מחר.
דוד טל: הגר, לשכת ראש הממשלה בעד החוק הזה או נגד?
יואל חסון: תשאל את יושב ראש הקואליציה.
דוד טל: יושב ראש הקואליציה יכול לומר לי מה דעת הקואליציה, אני רוצה לדעת מה דעת לשכת ראש הממשלה.
איל ינון: הממשלה מתנגדת.
דוד טל: באמת?
דוד טל: חבר הכנסת חסון, הממשלה מתנגדת?
יואל חסון: אתה שואל אותי על הקואליציה או על הממשלה?
דוד טל: אני שואל אותך, כיושב ראש הקואליציה, אם הממשלה מתנגדת.
דוד טל: יכול להיות שהממשלה תתנגד והקואליציה תהיה בעד, כמו אתמול בחוק הבטחת הכנסה, למשל?
יואל חסון: אדוני, יושב ראש ועדת הכנסת, אסביר לך בדיוק את עמדנו.
יואל חסון: שר הפנים הביע את עמדתו עוד בהצבעה הטרומית, ואמר שהוא מתנגד.
קריאה: פה אחד.
דוד טל: הוא היה בבדידות מזהרת.
דוד טל: אני מבקש לסיים.
דוד טל: משפט אחרון.
גדעון סער: ביקשתי רשות דיבור.
דוד טל: בנושא הזה?
יואל חסון: עוד לא סיימתי.
שכיב מוראד שנאן: זה ברור שאפשר להביא 50.
יואל חסון: שר הפנים, באומץ רב, היה הקול היחיד במליאת הכנסת - - - חבר הכנסת שנאן, היה סיכום.
יואל חסון: אני הולך להגיד משהו שאתה רוצה לשמוע.
דוד טל: חבר הכנסת שנאן, לאורך כל הדרך, לחץ על כל הגורמים, כולל עלי.
דוד טל: בנקודת זמן מסוימת, בשביל חברי הכנסת גלאון ושנאן הבאתי את זה לכאן.
דוד טל: אגב, היה מי שאיים עליי ואמרתי שאני לא אביא, אבל הבאתי - בגלל שהוא ביקש.
טלב אלסאנע: למה הנימוקים שלך אישיים ולא ענייניים?
טלב אלסאנע: לא בשביל הנושא, אלא בשביל פלוני ואלמוני.
טלב אלסאנע: פעם ראשונה אני רואה יושב ראש ועדה שהשיקולים האישיים הם הקובעים והמכריעים.
דוד טל: אני חושב שהעובדות צריכות להיאמר.
דוד טל: כן, חבר הכנסת חסון.
יואל חסון: עמדתו של שר הפנים הייתה ברורה, ואי-אפשר היה לא להבין אותה.
יואל חסון: הוא אומר שהוא מתנגד להצעת החוק.
יואל חסון: יחד עם זאת, אני מעריך מאוד גם את חבר הכנסת שנאן, גם את חברת הכנסת גלאון - את כל האנשים שעוסקים בזה, ומבין שרוצים להביא לפתרון הבעיה שנוצרה מהאיחוד.
יואל חסון: דרך אגב, אני באופן אישי חושב שזה איחוד שנעשה באופן שלומיאלי לחלוטין, ואין ספק שיש בו בעיות.
יואל חסון: כשזה יגיע למליאה נגבש את עמדתנו.
יואל חסון: אנחנו לא קובעים עמדה לגבי המהלכים האלה.
שכיב מוראד שנאן: אפשר להגיב, אדוני היושב ראש?
דוד טל: רבותיי, אני בחמש דקות ל-2:00 בצהרים נועל את הישיבה.
דוד טל: מצדי, דברו כמה שאתם רוצים.
שכיב מוראד שנאן: משפט אחד.
שכיב מוראד שנאן: לא יכול להיות מצב ששר הפנים, עם כל הכבוד, יכול להתערב במצב של 68 נגד 1.
דוד טל: חבר הכנסת שנאן, אני מציע לך להיות קונסטרוקטיבי.
דוד טל: אני מציע לך להיות חכם.
דוד טל: דבר עם רוני, היא מכירה את המסלול.
דוד טל: חבר הכנסת סער, אחרון הדוברים.
גדעון סער: אני מוותר לטובת חברת הכנסת יחימוביץ.
שלי יחימוביץ': אני מודה לחברי, חבר הכנסת סער.
שלי יחימוביץ': אדוני היושב ראש, אני חושבת שמוצו כל התרגילים האפשריים כדי לדחות את ההצבעה על חוק דליה ועוספיה.
שלי יחימוביץ': כבר ראינו את כל הוירטואוזיות הקיימת כדי לדחות את הדבר הזה.
שלי יחימוביץ': את הצעת החוק הראשונה בעניין הזה הגשתי בערך בשבוע הראשון שלי כחברת כנסת.
שלי יחימוביץ': מאז גררו ומשכו אותנו.
שלי יחימוביץ': אני חושבת שהוכח מעבר לכל ספק שיש רוב אותנטי סוחף, כמו שאמר חבר הכנסת שנאן, להצעת החוק הזו.
שלי יחימוביץ': אז מה זה התרגיל החדש הזה?
שלי יחימוביץ': השר שטרית מתנגד.
דוד טל: זה בכלל לא שיקול.
דוד טל: זה לא מענייני.
דוד טל: לא היית פה בהתחלה, יש פה בעיה אחרת.
שלי יחימוביץ': איזו בעיה?
דוד טל: בעיה משפטית.
דוד טל: חבר הכנסת אופיר פינס היה צריך להיות - - -
שכיב מוראד שנאן: אופיר הוא הבעיה?
שכיב מוראד שנאן: עם כל הכבוד, אתה מקשקש.
שכיב מוראד שנאן: אתה הבעיה.
דוד טל: חבר הכנסת חילו, בבקשה.
שלי יחימוביץ': אני מבקשת שההצעה הזאת תועלה ותוצבע.
דוד טל: היא לא תועלה היום ולא תוצבע היום.
דוד טל: כי נדלק ניצוץ בליבו והיה לאש בוערת באהבת העם.
שלי יחימוביץ': בליבו של מי?
שלי יחימוביץ': בליבה של יושבת ראש הכנסת?
איל ינון: אתם מדברים על שני דברים שונים.
איל ינון: את מדברת על ההצעה עצמה - - -
שכיב מוראד שנאן: בכנסת ישראל עושים את כל התרגילים המלוכלכים בשביל לדחות הצבעות שיש להן רוב מוחלט.
שכיב מוראד שנאן: מישהו יכול לבטל את רצון העם?
שכיב מוראד שנאן: מישהו יכול לבטל את רצון נבחריו?
שכיב מוראד שנאן: על מה אתם מקשקשים.
דוד טל: חברת הכנסת חילו, אחרונה.
נאדיה חילו: באתי באיחור, כי הייתי בוועדה.
נאדיה חילו: הנושא הזה מאוד חשוב.
נאדיה חילו: אני חושבת שכל התרגילים הפרלמנטריים האפשריים נעשו.
שכיב מוראד שנאן: תקראו ליושבת ראש הכנסת, שתיתן פה תשובות.
שכיב מוראד שנאן: מה זה הדבר הזה?
דוד טל: יש לה חדר, אתה יכול לגשת אליה.
גדעון סער: תודיעו מתי אתם רוצים – נעלה הצעת אי-אמון בממשלה על כל נושא.
גדעון סער: אפשר עד מחר.
גדעון סער: אל תהיו גיבורים גדולים, התרגילים זה בקואליציה שלכם.
נאדיה חילו: לא השלמתי.
שלי יחימוביץ': תסבירו לי מה קרה כאן.
דוד טל: לא אסביר.
דוד טל: אני צריך ללכת עוד מעט, ויש עוד שני נושאים.
דוד טל: הבאתי את זה לסדר היום, אבל אי-אפשר להצביע.
דוד טל: את ודאי מאמינה לי.
דוד טל: נאדיה, שמעתי: הגעת ברגע האחרון, הגעת באיחור ומוצו כל התרגילים.
נאדיה חילו: אבל אני רוצה לדבר עוד משפט.
דוד טל: אבל אני רוצה לסיים את עבודתי פה.
שכיב מוראד שנאן: כל הכנסת נמצאת פה, ומישהו מחליט שזה לא הולך.
נאדיה חילו: מיצו את כל האפשרויות כל המחסומים נגד הרצון של התושבים ונגד הרצון של הנבחרים.
נאדיה חילו: ידענו ששטרית מתנגד, הוא הצביע נגד.
נאדיה חילו: אבל זה לא יכול להיות שהצבעה אחת - - -
דוד טל: שיקול הדעת של שטרית לא משפיע עלי.
שכיב מוראד שנאן: נשתמש בהליך מחאה פרלמנטרי – נתבצר בלשכתה של יושבת ראש הכנסת.
דוד טל: רבותי, אני עובר - - -
גדעון סער: רעיון – שאם נותנים פטור מקריאה ראשונה על בסיס - - -
איל ינון: זו לא קריאה ראשונה.
איל ינון: זה פטור מקריאה שניה ושלישית על חוק שעדיין לא - - -
שכיב מוראד שנאן: יכולתם להביא את זה ביום חמישי שעבר.
שכיב מוראד שנאן: עשיתם את כל הדילים האפשריים שלא.
שכיב מוראד שנאן: עכשיו אתה בא לפה להתיפייף?
דוד טל: חבר הכנסת סער, תסיים.
דוד טל: נאדיה, אני לא מעלה את זה להצבעה.
נאדיה חילו: למה לא עולה להצבעה.
דוד טל: לא יכול, לא יכול.
דוד טל: יש לי שני יועצים משפטיים – אני לא יכול.
שכיב מוראד שנאן: זה לא יועצים משפטיים.
שכיב מוראד שנאן: לא נעים לי לפגוע בפקידות, ואני לא רוצה להגיד את מה שאני חושב.
דוד טל: אל תגיד שום דבר.
דוד טל: אל תגיד חצי מילה, כי אם תפגע בפקידות – אפגע בך.
גדעון סער: אפשר לפי התקנון – ונדמה לי שעשינו את זה בחוק החשמל ובחוקים אחרים - לפטור מקריאה ראשונה, שניה ושלישית.
גדעון סער: מכול הקריאות.
שלי יחימוביץ': נכון, עשינו את זה בחוק החשמל.
שכיב מוראד שנאן: למה אי-אפשר לעשות את זה?
שכיב מוראד שנאן: אדוני היושב ראש, חבר הכנסת סער מציג תקדים שהיה.
שכיב מוראד שנאן: אני מבקש מהיועצים המשפטיים להתייחס.
שלי יחימוביץ': למה שארבל לא תתייחס להצעה של גדעון?
שכיב מוראד שנאן: למה שהיועצת המשפטית - - - יש פה יועצת משפטית – תתייחסי בבקשה לדבריו של חבר הכנסת גדעון סער.
דוד טל: חבר הכנסת שנאן, אני יכול לומר מילה?
גדעון סער: אני מוכן להציע אי-אמון בממשלה ביום רביעי בבוקר, ותהיו שותפים.
דוד טל: אני מבקש שלט.
דוד טל: רבותיי, אני רוצה להזכיר לכל אלה שאיחרו – לנאדיה ולאחרים שאיחרו - נתבקשתי עוד אתמול בלילה על-ידי זהבה גלאון ועל-ידי רוני, מנהלת הסיעה, להעלות את הנושא הזה.
דוד טל: ניסיתי להעלות את הנושא הזה עוד היום בבוקר.
דוד טל: לא הייתה שום בקשה של יושב ראש ועדת הפנים.
דוד טל: לא הייתה בקשה.
דוד טל: הפניתי אותם ליועצת המשפטית, והכינו בקשה.
דוד טל: סיימתי את הדיון בבוקר ואמרתי שאעשה דיון נוסף בנושא הזה, לפנים משורת הדין, כדי לגמור את הנושא.
דוד טל: דא עקא, אז הסתבר שזה לא עבר קריאה ראשונה, ולי אמר אופיר שעבר קריאה ראשונה ולכן הסכמתי להביא את זה לכאן לפטור משניה, הגם שצריך אחר כך לפצל את זה – אבל זה עניין אחר, שאולי ניגע בו.
שלי יחימוביץ': אני חושבת שיש כאן מעורבות לא לגיטימית של יושבת ראש הכנסת.
דוד טל: לא אכפת לי מעורבות.
דוד טל: ידיי נקיות, זה מה שאני יודע להגיד.
שלי יחימוביץ': אתה כן.
שכיב מוראד שנאן: דוד, אף אחד לא טוען כנגדך.
שכיב מוראד שנאן: בבקשה שהיועצים המשפטיים - - -
שלי יחימוביץ': יש כאן מעורבות מוגזמת של יושבת ראש הכנסת.
יואל חסון: סליחה, מה זה מעורבות מוגזמת של יושבת ראש הכנסת?
יואל חסון: היא לא זכאית לעשות את הדברים האלה?
יואל חסון: יש לה סמכות, מה זאת אומרת?
דוד טל: רבותיי, אני נועל את הישיבה.
יעקב מרגי: אני מתכבד לפתוח את ישיבת ועדת הכנסת, ישיבה מספר 263.
יעקב מרגי: על סדר-היום קביעת ממלא-מקום ליושבת-ראש הכנסת בעת היעדרה מן הארץ.
יעקב מרגי: להלן המכתב של מזכיר הכנסת: "יושבת-ראש הכנסת, חברת הכנסת דליה איציק, תיעדר מן הארץ החל מיום שלישי ט"ז באלול התשס"ח, 16.9.2008, ועד יום שישי, ו' בתשרי התשס"ט, 3.10.2008.
יעקב מרגי: בהתאם לסעיף 20א(ד) לחוק יסוד: הכנסת, ועדת הכנסת מתבקשת לקבוע ממלא-מקום ליושבת-ראש הכנסת לתקופה זו.
יעקב מרגי: יושבת-ראש הכנסת ממליצה למנות כממלא מקומה את סגן יושבת-ראש הכנסת, חבר הכנסת עתניאל שנלר".
יעקב מרגי: מי בעד המלצתה של יושבת-ראש הכנסת?
יעקב מרגי: ה צ ב ע ה בעד – 3 נגד – אין נמנעים – אין המלצתה של יושבת-ראש הכנסת אושרה פה-אחד.
אברהם מיכאלי: אנחנו מאחלים לה נסיעה טובה, שתחזור בשלום.
דוד טל: בוקר טוב, אני מתכבד לפתוח את ישיבת ועדת הכנסת הראשונה במושב החורף.
דוד טל: סדר היום שלנו צפוף.
דוד טל: ראשית נדון בסדרי הדיון לגבי הודעתו של ראש הממשלה.
דוד טל: אני מציע 8 דקות לסיעה שאפשר לפצל את זה רק לשני חברים, כלומר 4 דקות ו-4 דקות.
דוד טל: מי בעד ההצעה ירים את ידו?
דוד טל: סדר הדיון למליאה היום אושר.
דוד טל: בקשות לפי פרק י' לחוק הכנסת: 1.
דוד טל: בקשת סיעת "גיל" וסיעת "צדק לזקן" להתמזג.
דוד טל: בקשת חה"כ אלחנן גלזר להתפלג מסיעת "צדק לזקן" ולהקים סיעה חדשה.
דוד טל: נעבור לנושא השני.
דוד טל: בקשות לפי פרק י' לחוק הכנסת.
דוד טל: כמו כן יש לנו את בקשת חבר הכנסת אלחנן גלזר להתפלג מסיעת "צדק לזקן" ולהקים סיעה חדשה.
דוד טל: נתחיל בנושא הראשון, בקשת סיעת גיל.
משה שרוני: אנוכי וחברת הכנסת שרה מרום שלו החלטנו לחזור למפלגת האם.
דוד טל: ועל כן אתם מבקשים להתמזג.
יואל חסון: אדוני היושב ראש, ראשית אני מברך את כל החברים, אפילו קצת התגעגענו.
יואל חסון: רציתי להבהיר הבהרה.
יואל חסון: הובא לידיעתי שהייתה איזושהי ידיעה שאנחנו מתנגדים לדבר הזה, אנחנו לא מתנגדים, להיפך.
יואל חסון: אנחנו מברכים על אחדות, חבל שזה לא היה קודם, אנחנו מברכים שזה עכשיו, מברכים גם את חבר הכנסת גלזר אם ירצה ללכת לדרך אחרת, כל אחד חופשי לדרכו ונתמוך בזה בלי שום בעיה.
דוד טל: תודה רבה, עורך דין יוסי כץ, רצית להוסיף משהו?
447: רק הבהרה קצרה.
447: הסיעות המתנגדות תייצגנה כמובן בכנסת את מפלגת גיל.
דוד טל: עורך דין בן-נון, בבקשה.
חמי בן-נון: הבהרה קצרה גם כן.
חמי בן-נון: אנחנו לא מתנגדים למיזוג הזה - - -
דוד טל: מי זה אנחנו?
חמי בן-נון: אנחנו זה צומת.
חמי בן-נון: איננו מתנגדים למיזוג הזה ואנחנו אפילו מברכים ומקווים שהדרך תהיה מוצלחת.
חמי בן-נון: רצינו רק להודיע לפרוטוקול שנותרו חובות והתחייבויות שידועות במישרין ובעקיפין גם לחברי הוועדה הזאת מכוח אותו חוזה שהיה כאן לפני שאושר כל הפיצול הקודם.
חמי בן-נון: הייתי רוצה שיהיה רשום בצורה כזו או אחרת שההתחייבויות האלה קיימות.
דוד טל: זה נרשם בפרוטוקול.
דוד טל: ועדת הכנסת לא דנה בכל העניינים של הסיעות, אני מניח שתמצאו את הדרך להגיע להבנות בנושא הזה.
דוד טל: עוד מישהו מהחברים רוצה לומר את דברו?
דוד טל: בבקשה חבר הכנסת שרוני.
משה שרוני: אני חושב שכשבאים לוועדת הכנסת צריכים לבוא בידיים נקיות כמו בבית משפט.
משה שרוני: כל נושא החובות, שיירשם בפרוטוקול, יש בקופת צומת 680,000 ש"ח.
משה שרוני: לאף אחד אין התחייבויות.
משה שרוני: אם יש התחייבויות הן פחות ממאה אלף שקל.
דוד טל: חבר הכנסת שרוני, אנחנו לא מתכוונים להתערב בנושא הזה ולא מתכוונים לדון בנושא הזה.
דוד טל: אנחנו לא מתערבים בעניינים הפנימיים של כל סיעה.
דוד טל: עוד מישהו רוצה לומר משהו לפני שהיועצת המשפטית שלנו תאמר את דברה?
דוד טל: גברתי היועצת המשפטית המסורה והנאמנה שמגיע לה הרבה כבוד עבור העבודה שעשתה במשך כל הפגרה.
דוד טל: כשאנחנו היינו בפגרה היא עבדה על כל מיני חוקים עד לשעות המאוחרות של הלילה.
ארבל אסטרחן: רק אציין שיש בקשה למיזוג סיעות, דבר שמחייב את אישור ועדת הכנסת לפי סעיף 60 לחוק הכנסת.
ארבל אסטרחן: הבקשה היא מטעם סיעת צדק לזקן והחוק מאפשר לחבר כנסת בודד שנמצא בסיעה של עד 3 חברים המתמזגת עם סיעה אחרת להתפלג.
ארבל אסטרחן: באותו מועד שבו מאפשרת ועדת הכנסת את המיזוג היא יכולה לאשר גם את ההתפלגות, ואז אותו חבר כנסת, חבר הכנסת גלזר, יהיה במעמד של סיעת יחיד.
ארבל אסטרחן: לגבי הדברים שנאמרו כאן, רק אציין שיירשם בפרוטוקול.
ארבל אסטרחן: ועדת הכנסת כמובן לא נכנסת להסכמים ולהסכמות השונות שבין חברי הסיעה לבין חברי המפלגה.
ארבל אסטרחן: היא לא אישרה את הדברים בעבר בעת שאישרה בחודש מאי את ההתפלגות וכעת לא מאשרת אותם בעת המיזוג.
ארבל אסטרחן: ברגע שיש בקשה של סיעות ניתן לאשר את זה וכפי שאמר עורך דין כץ, מעת ההתמזגות יש סיעה חדשה, סיעת גיל שתייצג את מפלגת גיל בת 6 חברים וכמובן מימון המפלגות ישתנה בהתאם.
ארבל אסטרחן: כלומר סיעת גיל תקבל מימון שוטף לפי מספר החברים ומפלגת צומת שעד כה הייתה מיוצגת בכנסת על ידי סיעת "צדק לזקן" תחדל להיות מפלגה שמיוצגת בכנסת ולא תקבל יותר מימון מפלגות.
דוד טל: צריך לתת את הקרדיט גם לחבר הכנסת גדעון סער שראה בעיני רוחו את המצב הזה, הוא ראה גם מצב קודם שמישהו קרא לזה חוק טל מספר 2, היינו בסיטואציה הזאת אבל לא חשבנו שזה יגיע גם לכאן, אבל ברגע שזה הגיע לכאן הכנסת כבר נתנה את דעתה בנושא הזה ופתרה את הבעיה.
ארבל אסטרחן: אביא רק לידיעת חברי הוועדה, בשבוע שעבר מפלגת צומת הגישה לבית המשפט המחוזי בקשה שימנע מוועדת הכנסת להתכנס ולדון במיזוג בגלל הטענות הכספיות שיש בין המפלגה לבין חברי הסיעה.
ארבל אסטרחן: בסופו של דבר בית המשפט נתן החלטה שכמובן לא ניתן למנוע מהוועדה להתכנס על הרקע הזה, בוודאי גם לא בית המשפט המחוזי שאליו הוגשה הבקשה ואפילו חייב את מפלגת צומת בהוצאות לטובת הכנסת.
דוד טל: בית המשפט המחוזי אפילו גילה ריסון במקרה הזה.
יצחק גלנטי: אני מעלה כאן שאלה נוהלית, האם אין זה נכון קודם כל לבצע את ההצבעה על הפיצול בתוך מפלגת צומת ורק לאחר מכן לקחת את אותו חלק שנשאר בצומת ולאחד אותו עם גיל ולא מצב הפוך שכביכול מפלגת צומת כביכול ביחד עם החלק המבקש להתפצל ממנה נכנס - - -
ארבל אסטרחן: ראשית כל הבקשות של ההתפלגות והמיזוג הן לא של צומת אלא של הסיעה בכנסת, של סיעת צדק לזקן.
ארבל אסטרחן: לא ניתן להתפלג אם לא תהיה התמזגות.